Rihards Zednīks

Rihards Zednīks (; dzimis  Banska Bistricā) ir bijušais slovāku hokejists, labās malas uzbrucējs, Slovākijas hokeja izlases dalībnieks. Profesionāļa karjeras gaitā Zednīks aizvadīja 745 spēles Nacionālajā hokeja līgā.

Spēlētāja karjera 
Savu profesionālā spēlētāja karjeru Zednīks uzsāka 1995—96 sezonā, kad aizvadīja savu pirmo maču Vašingtonas "Capitals" rindās, kurš viņu, ar kopējo 249. numuru, draftēja 1994. gada NHL draftā. "Capitals" rindās Zednīks spēlēja līdz pat 2000—01 sezonai, kad tika aizmainīts uz Monreālas "Canadiens". 2004-05 NHL sezonas lokauta laikā Rihards spēlēja Slovākijas Ekstralīgas kluba HKm Zvolen rindās, bet 2005—06 sezonā turpināja savu karjeru Monreālā. 2006—07 sezonā Zednīks spēlēja uzreiz divos NHL klubos — Ņujorkas "Islanders", kā arī Vašingtonas "Capitals", bet vēl nākamās divas sezonas — "Panthers" rindās. 2008. gada februārī kādas spēles laikā Zednīka komandas biedrs Olli Jokinens ar savu slidu nejauši pārgrieza vienu no Riharda artērijām, kā dēļ Zednīks izlaida atlikušo sezonas daļu un, kad atgriezās uz ledus, izmantoja kakla sargu.

2009.—10. sezonu Zednīks aizvadīja KHL klubā Jaroslavļas "Lokomotiv". 2010.—11. gada sezonu iesāka Slovākijas Ekstralīgas klubā HK Banska Bistrica, taču tad pievienojās Zviedrijas Elitsērijas vienībai Stokholmas AIK. 2011. gadā Zednīks noslēdza profesionālā spēlētāja karjeru

Slovākijas izlases rindās Zednīks spēlējis četros Pasaules čempionātos, 2003. gadā izcīnot bronzas medaļu, divās Pasaules kausa izcīņās, kā arī 2006. un 2010. gada olimpiskajās spēlēs.

Ārējās saites 

1976. gadā dzimušie
Banska Bistricas apgabalā dzimušie
Slovākijas hokejisti
Vašingtonas "Capitals" spēlētāji
Monreālas "Canadiens" spēlētāji
Ņujorkas "Islanders" spēlētāji
Floridas "Panthers" spēlētāji
Jaroslavļas "Lokomotiv" spēlētāji
Hokejisti 2006. gada ziemas olimpiskajās spēlēs
Hokejisti 2010. gada ziemas olimpiskajās spēlēs